
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1678 

27 Αυγούστου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής κ.λπ. εργασίας για υπαλλή¬ 
λους του Υπουργείου Δημόσιας Τάξης που έχουν 


διατεθεί για την προσωπική ασφάλεια του Δημάρ¬ 
χου Αθηναίων. 1 

Έγκριση Υπερωριακής εργασίας και εργασίας Κυρια¬ 
κών και εξαιρέσιμων ημερών, υπαλλήλων με σχέση 
Εργασίας Ιδιωτικού Δικαίου αορίστου χρόνου του 

Υπουργείου Ανάπτυξης (Τομέας Τουρισμού). 2 

Υπερωριακή απασχόληση Προσωπικού του Ταμείου 
Διοικ. και Παν/κών Δασών. 3 


Αμοιβή υπερωριακής, νυκτερινής και εξαιρέσιμων η¬ 
μερών εργασίας του προσωπικού διαφόρων ειδι¬ 
κοτήτων που υπηρετεί με σχέση εργασίας ιδ. δικαί¬ 
ου αορίστου χρόνου στο Υπουργείο Υγείας και 

Πρόνοιας. 4 

Έγκριση υπερωριακής απασχόλησης κατά τις απο¬ 
γευματινές ώρες και απασχόλησης κατά τις Κυρια¬ 
κές - Εξαιρέσιμες ημέρες και νυκτερινές ώρες των 
τακτικών υπαλλήλων (Διοικητικών και Εκπαιδευτι¬ 
κών) υπαλλήλων του Ο.Α.Ε.Δ. για το β' εξάμηνο έ¬ 


τους 1999. 5 

Έγκριση υπερωριακής απασχόλησης τακτικών υ¬ 
παλλήλων του Ο.Ε.Κ., κατά το β' εξάμηνο έτους 
1999. 6 


Καθιέρωση με αμοιβή εργασίας κατά τις απογευματι¬ 
νές ώρες και νυκτερινές και για εργασία τις Κυρια¬ 
κές και εξαιρέσιμες των υπαλλήλων που υπηρετούν 
στην Γενική Γραμματεία Κοινωνικών Ασφαλίσεων, 
στα Γραφεία Υπουργού, Υφυπουργού, Γενικού 
Γραμματέα και Ειδικού Γραμματέα για το Β' εξάμη¬ 


νο του 1999. 7 

Σχετικά με εκτάσεις «Κοσάρι - Πλαταμών» Πιερίας ... 8 

Έγκριση της αριθ. 60/99 Πράξης του ΔΣ/ΟΛΠ ΑΕ 
περί καθορισμού του ποσοστού για τον υπολογι¬ 
σμό του ειδικού εσόδου για υπερωρίες υπαλλή¬ 
λων. 9 

Ψήφιση Ο.Ε.Υ. Α' Δημοτικού Παιδικού Σταθμού Αγ. 
Θεοδώρων. 10 


ΑΠΟΦΑΣΕΙ Σ 

Αριθ. 2/56226/0022 (1) 

Καθιέρωση υπερωριακής κ.λπ. εργασίας για υπαλλήλους 
του Υπουργείου Δημόσιας Τάξης που έχουν διατεθεί 
για την προσωπική ασφάλεια του Δημάρχου Αθη¬ 
ναίων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/97 (ΦΕΚ 
40/Α71997), όπως αντικαταστάθηκε με το άρθρο 15 του 
Ν. 2592/98. 

2. Το αριθμ. 72782/12.7.99 έγγραφο του Δήμου Αθηναί¬ 
ων, σχετικά με την καθιέρωση υπερωριακής κ.λ,π. εργα¬ 
σίας στους Αστυφύλακες Τζάρα Θεόδωρο και Μαύρα Γε¬ 
ώργιο. 

3. Την αριθμ. 3001/4/282-ΙΣΤ/27.11.98 απόφαση με την 
οποία διατέθηκαν οι ανωτέρω για την προσωπική ασφά¬ 
λεια του Δημάρχου Αθηναίων. 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους 1.996.130 δρχ. σε βάρος 
του προϋπολογισμού του Δήμου Αθηναίων, στον οποίο 
υπάρχει πίστωση στον Κ.Α. 91.01.5.99/60.50. 

5. Την αριθμ. πρωτ. 8211/8.3.99 (ΦΕΚ 198/Β78.3.99) κοι¬ 
νή απόφαση του Πρωθυπουργού και της Υπουργού Εσω¬ 
τερικών, Δημόσιας Διοίκησης και Αποκέντρωσης, «Ανά¬ 
θεση αρμοδιοτήτων της Υπουργού Εσωτερικών, Δημό¬ 
σιας Διοίκησης και Αποκέντρωσης στους Υφυπουργούς 
Εσωτερικών Δημόσιας Διοίκησης και Αποκέντρωσης Λε¬ 
ωνίδα Τζανή και Γεώργιο Φλωρίδη». 

6. Την αριθμ. 1107147/1239/0006Α/4.10.96 απόφαση 
του Πρωθυπουγού και Υπουργού Οικονομικών «Ανάθεση 
αρμοδιοτήτων στους Υφυπουργούς Οικονομικών», απο¬ 
φασίζουμε: 

Εγκρίνουμε: 

Γιατο χρονικό διάστημα από 2.7.99 μέχρι 31.12.99: 

α) την καθιέρωση υπερωριακής απογευματινής εργα¬ 
σίας για τους Αστυφύλακες, Θεόδωρο Τζάρα και Μαύρα 
Γ εώργιο που διατέθηκαν από το Υπουργείο Δημόσιας Τά¬ 
ξης, για την προσωπική ασφάλεια του Δημάρχου Αθη¬ 
ναίων 700 ώρες συνολικά. 

β) Την καθιέρωση για τους ανωτέρω και για το ίδιο χρο- 

νικό διάστημα νυχτερινής και Κυριακών και εξαιρέσιμων 
ημερών 780 ώρες συνολικά ως εξής: 

1. Εργασία Κυριακών και εξαιρέσιμων ημερών 430 ώρες. 

2. Νυχτερινή εργασία εργασίμων ημερών 350 ώρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 1999 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ.ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Γ. ΦΛΩΡΙΔΗΣ Ν. ΧΡΙΣΤΟΔΟΥΛΑΚΗΣ 

-♦- 

Αριθ. 2/56684/0022 (2) 

Έγκριση Υπερωριακής εργασίας και εργασίας Κυριακών 
και εξαιρέσιμων ημερών, υπαλλήλων με σχέση Εργα¬ 
σίας Ιδιωτικού Δικαίου αορίστου χρόνου του Υπουρ¬ 
γείου Ανάπτυξης (Τομέας Τουρισμού). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 του Ν. 2592/18.3.98 
«Αναπροσαρμογή συντάξεων πολιτικών συνταξιούχων 
του Δημοσίου, ρύθμιση συνταξιοδοτικών θεμάτων και άλ¬ 
λες διατάξεις» (ΦΕΚ 57/Α718.3.98). 

2. Τη με α.π. 2022941/2297/0022/7.4.98 απόφαση Υφυ¬ 
πουργού Οικονομικών «Κοινοποίηση των διατάξεων του 
άρθρου 15 του Ν. 2592/98 για υπερωριακή εργασία». 

3. Την Π.Υ.Σ. 377/4.10.1995 (ΦΕΚ 6/Α716.12.96) συ¬ 
μπλήρωση και τροποποίηση της Π.Υ.Σ. αριθμ. 88/2.8.85 
«Οργάνωση και λειτουργία Πολιτικών Γραφείων Μελών 
της Κυβέρνησης και Υφυπουργών», καθώς και την Π.Υ.Σ. 
33/30.5.97 (ΦΕΚ 19/Α730.5.97). 

4. Το Π.Δ. 27/1.2.96 «περί συγχώνευσης των Υπουργεί- 
ωνΤουρισμού, Βιομηχανίας- Ενέργειας-Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α/1.2.96). 

5. Την κοινή απόφαση των Υπουργών Οικονομικών και 
Ανάπτυξης με αριθμ. Δ13/Φ.5.27/112/29.2.96 (ΦΕΚ 99/Β7 
20.2.96) «Σύσταση Πολιτικού Γ ραφείου Υπουργού Ανά¬ 
πτυξης και θέσεων ειδικών Συμβούλων - Συνεργατών και 
μετακλητών διοικητικών υπαλλήλων». 

6. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ244/Α725.9.96). 

7. Το Π.Δ.33/99 (ΦΕΚ 36/Α/19.2.99) «Διορισμός Υπουρ¬ 
γών, Αναπληρωτή Υπουργού και Υφυπουργών». 

8. Τη με α.π. 1107147/1239/0006Α/4.10.96 Κοινή Από¬ 
φαση του Πρωθυπουργού και του Υπουργού Οικονομι¬ 
κών «περί ανάθεσης αρμοδιοτήτων στους Υφυπουργούς 
Οικονομικών» (ΦΕΚ 922/Β77.10.96). 

9. Την απόφαση της Επιθεώρησης Εργασίας της Νο¬ 
μαρχίας Αττικής με α.π. 4693/11.6.99 «Έγκριση υπερω- 
ριακής εργασίας». 

10. Την απόφαση της Διεύθυνσης Εργασίας της Νο¬ 
μαρχίας Αθηνών με α.π. 4613/22.6.99 «Έγκριση Κυριακής 
εργασίας». 

11. Το έγγραφο του Υπουργείου Οικονομικών με α.π. 
2/13071/0022/18.5.99 «Υπερωριακή απασχόληση προ¬ 
σωπικού με σχέση εργασίας ιδ. Δικαίου». 

12. Τις υπηρεσιακές ανάγκες του Υπουργείου Ανάπτυ¬ 
ξης, αποφασίζουμε: 

Εγκρίνουμε από 3.7.99 μέχρι και 31.12.99, προκειμένου 


να αντιμετωπισθούν οι υπηρεσιακές ανάγκες του Υπουρ¬ 
γείου Ανάπτυξης, για έξι (6) υπαλλήλους με σχέση εργα¬ 
σίας ιδιωτικού δικαίου αορίστου χρόνου, τα εξής: 

α. Υπερωριακή εργασία μέχρι εκατόν είκοσι (120) ώρες 
ετησίως κατ’ άτομο. 

β. Απασχόληση για πέντε (5) ώρες τις Κυριακές και ε¬ 
ξαιρέσιμες ημέρες που περιλαμβάνονται στο χρονικό διά¬ 
στημα από 3.7.99 μέχρι και 31.12.99 κατ’ άτομο. 

Η δαπάνη, η οποία ανέρχεται στο ποσό των δύο εκα¬ 
τομμυρίων (2.000.000) θα καλυφθεί από τους ΚΑΕ 0521 - 
0522 οικονομικού έτους 1999 του Υπουργείου Ανάπτυξης 
(τομέας Τουρισμού) -35-150, στον οποίο υπάρχει εγγε¬ 
γραμμένη πίστωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ Ε. ΒΕΝΙΖΕΛΟΣ 

-φ- 

Αριθ. 2/57296/0022 (3) 

Υπερωριακή απασχόληση Προσωπικού του Ταμείου 
Διοικ. και Παν/κών Δασών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» (Α' 40), όπως αντι- 
καταστάθηκαν από το άρθρο 15 του Ν. 2592/1998 «Ανα¬ 
προσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις». (Α' 57). 

2. Την κοινή απόφαση 1107147/1239/0006 Α /4.10.1996 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών». 

3. Τις εγκυκλίους 2030771/4262/0022/24.4.1997 και 
2022941/2297/0022/7.4.1998 και 2/8803/0022/8.2.99 του 
Γενικού Λογιστηρίου του Κράτους. 

4. Το έγγραφο αρ. 504/27.5.99 του Ταμείου Διοικ. και 
Διαχ. Παν/κών Δασών από τα οποία προκύπτει ότι, οι υπε¬ 
ρωρίες θα γίνονται: α) Κεντρική Διοίκηση από Δευτέρα έ¬ 
ως και Παρασκευή από 15.00 - 17.30 μ.μ. και υπεύθυνος 
ορίζεται η Βαϊα Λαζαρίδου Διοικητικός υπάλληλος. 

β) Δάσος Περτουλίου, από 16.00 -20.00 μ.μ., υπεύθυνος 
ορίζεται ο Δασολόγος Ιωάννης Παπαδόπουλος, 

γ) Δάσος Ταξιάρχη από Δευτέρα έως και Σάββατο από 
15.00-21.00 μ.μ., υπεύθυνος ορίζεται ο Δασοπόνος I. Βα- 
γιωνάς Γεώργιος. 

5. Το γεγονός ότι η συνολική δαπάνη που προκαλείται α¬ 
πό την απόφαση αυτή, ανέρχεται στο ποσό των 3.241.200 
δρχ. και θα βαρύνει τον προϋπολογισμό εξόδων του Τα¬ 
μείου Διοικ. και Διαχ. Παν/ κών Δασών δεν μπορεί, σε κα¬ 
μιά περίπτωση, να υπερβεί σε ετήσια βάση το ύψος των ε¬ 
τήσιων πιστώσεων του προϋπολογισμού που έχουν γρα¬ 
φεί για την αιτία αυτή , μη επιτρεπομένης της μεταβολής 
τους είτε με τροποποίηση του προϋπολογισμού είτε με 
χορήγηση συμπληρωματικών κονδυλίων, αποφασίζουμε: 

Εγκρίνουμε μέσα στα πλαίσια των εγκεκριμένων πιστώ- 

σεων του προϋπολογισμού έτους 1999 την υπερωριακή 
απασχόληση, πέραν του υποχρεωτικού ωραρίου και μέ¬ 
χρι 22ης ώρας σε δεκαπέντε (15) μονίμους υπαλλήλους 
του Ταμείου Διοικ. και Διαχ. Παν/κών Δασών για το χρονι¬ 
κό διάστημα από 5.7.99 μέχρι 31.12.99 και για αριθμό ω¬ 
ρών δύο χιλιάδων πεντακοσίων (2.500) συνολικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 
-♦- 

Αριθ. 2/56240/0022 ( 4 ) 

Αμοιβή υπερωριακής, νυκτερινής και εξαιρέσιμων ημε¬ 
ρών εργασίας του προσωπικού διαφόρων ειδικοτήτων 
που υπηρετεί με σχέση εργασίας ιδ. δικαίου αορίστου 
χρόνου στο Υπουργείο Υγείας και Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 15 του Ν.2592/98 (ΦΕΚ 
57/Α71998). 

2. Την 2/13071/0022/18.5.99 εγκύκλιο του Γενικού Λο¬ 
γιστηρίου του Κράτους. 

3. Τις αποφάσεις των Δ/νσεων Επιθεώρησης Εργασίας 
της Νομαρχίας Αθηνών. 

4. Το γεγονός της ύπαρξης πιστώσεων ύψους δώδεκα 
εκατομμυρίων, επτακοσίων χιλιάδων δρχ. (12.700.000) 
στους ΚΑΕ 0521 ΚΑΕ 0522 του Φ110 του προϋπολογι¬ 
σμού του Υπουργείου μας, για την αντιμετώπιση της δα¬ 
πάνης που προκαλείται από την εγκεκριμένη από την 
Ν.Αυτοδιοίκηση υπερωριακή εργασία. 

5. Την 1107147/1239/0006Α/4.10.96 Απόφαση του Πρω¬ 
θυπουργού και του Υπουργού Οικονομικών «Ανάθεση αρ¬ 
μοδιοτήτων του Υπουργού Οικονομικών στους Υφυπουρ¬ 
γούς Οικονομικών». 

6. Τις αριθ. 11/99, 222/98 Πράξεις του Γ Τμήματος του 
Ελεγκτικού Συνεδρίου, αποφασίζουμε: 

1. Εγκρίνουμε την αμοιβή για υπερωριακή εργασία σε 
(50) υπαλλήλους διαφόρων ειδικοτήτων που υπηρετούν 
στο Υπουργείο Υγείας και Πρόνοιας με σχέση εργασίας 
ιδ. δικαίου αορ. χρόνου και μέχρι (120) ώρες για τον κα¬ 
θένα, για το χρονικό διάστημα από 2.7.99 εως 31.12.99, 
σύμφωνα με τις εγκριτικές αποφάσεις της Δ/νσης Επι¬ 
θεώρησης Εργασίας της Νομ. Αθηνών. 

2. Εγκρίνουμε την νυχτερινή απασχόληση καθώς και 
την απασχόληση κατά τις Κυριακές και εξαιρέσιμες ημέ¬ 
ρες (24) υπαλλήλων διαφόρων ειδικοτήτων που υπηρε¬ 
τούν στο Υπουργείο Υγείας και Πρόνοιας με σχέση εργα¬ 
σίας ιδιωτικού δικαίου αορίστου χρόνου και μέχρι 900 
ώρες συνολικά για όλους τους ανωτέρω, σύμφωνα με τις 
εγκριτικές αποφάσεις της Δ/νσης Εργασίας της Νομ. 
Αθηνών, για το χρονικό διάστημα από 2.7.99 έως 
31.12.99. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 


Αριθ. 2/56228/0022 (5) 

Έγκριση υπερωριακής απασχόλησης κατά τις απογευμα¬ 
τινές ώρες και απασχόλησης κατά τις Κυριακές. Εξαι¬ 
ρέσιμες ημέρες και νυκτερινές ώρες των τακτικών υ¬ 
παλλήλων (Διοικητικών και Εκπαιδευτικών) υπαλλή¬ 
λων του Ο.Α.Ε.Δ. για το β' εξάμηνο έτους 1999. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του άρθρου 18 του Ν. 2224/94. 

γ) Του Ν.Δ. 212/69 «Περί Οργανώσεως και Διοικήσεως 
του Ο.Α.Ε.Δ.» (ΦΕΚ 112/Α769). 

δ) Του άρθρου 18του Ν. 2470/97όπως αντικαταστάθη- 
κε με το άρθρο 15 του Ν. 2592/98 «Αναπροσαρμογή συ¬ 
ντάξεων πολιτικών συνταξιούχων του Δημοσίου, ρύθμιση 
συνταξιοδοτικών θεμάτων και άλλες διατάξεις» (ΦΕΚ 
57/Α718.3.98). 

ε) Του Π.Δ. 95/93 «Καθορισμός αρμοδιοτήτων που δια¬ 
τηρούνται από τον Υπουργό Εργασίας». 

στ) Του Π.Δ. 360/1997 «Διατήρηση της εποπτείας 
Ν.Π.Δ.Δ. από τον Υπουργό Εργασίας και Κοιν. Ασφαλί¬ 
σεων» (ΦΕΚ 240/Α797). 

2. Την ΚΥΑ 95445/95 «Σύσταση Διοικητικού Τομέα» 
(ΦΕΚ898/Τ.Β795). 

3. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Οργανισμού 
Απασχόλησης Εργατικού Δυναμικού οικονομικού έτους 
1999 ύψους 925.000.000 δρχ. περίπου. 

Η δαπάνη θα καλυφθεί από την πίστωση που έχει προ- 
βλεφθεί στον προϋπολογισμό του Ο.Α.Ε.Δ. οικονομικής 
χρήσης 1999 με τα στοιχεία ΚΑΕ 261 «Αποζημίωση για 
υπερωριακή εργασία» ύψους 2.250.000.000 δρχ. και 
ΚΑΕ 263 «Αμοιβή για εργασία κατά τις εξαιρέσιμες ημέ¬ 
ρες και νυκτερινές ώρες» ύψους 125.000.000 δρχ. 

4. Τις ανάγκες του Ο.Α.Ε.Δ. για αντιμετώπιση επειγου- 
σών εκτάκτων και εποχιακών υπηρεσιακών αναγκών. 

5. Την αριθ. 1107147/1239/0006Α/4.10.96 κοινή απόφα¬ 
ση του Πρωθυπουργού και του Υπουργού Οικονομικών 
«για την ανάθεση αρμοδιοτήτων στους Υφυπουργούς 
Οικονομικών». 

6. Τα έγγραφα αριθ. Β 102730/99, Β 102727/99, Β 
102729/99 και Β 103420/99 και Β 112035/99 του Ο.Α.Ε.Δ., 
αποφασίζουμε: 

1. Διαπιστώνουμε τις εποχιακές, έκτακτες και επείγου¬ 
σες υπηρεσιακές ανάγκες του Ο.Α.Ε.Δ. και εγκρίνουμε 
την υπερωριακή απασχόληση του προσωπικού του από 
2.7.1999 έως 31.12.99, ως εξής: 

α) 2.860 τακτικοί υπάλληλοι (Διοικητικοί και Εκπαιδευτι¬ 
κοί) για υπερωριακή εργασία πέρα από το κανονικό ωρά¬ 
ριο εργασίας και μέχρι της 22ας ώρας για 514.800 ώρες 
συνολικά. 

Στους παραπάνω υπαλλήλους περιλαμβάνονται: 

17 υπάλληλοι (15 διοικητικοί και 2 εκπ/κοί) που υπηρε¬ 
τούν με απόσπαση στον Ο.Α.Ε.Δ. από άλλες υπηρεσίες. 

β) 33 υπάλληλοι (22 Γραμματεία Διοικητή και 11 οδη- 
γοί). 

β.α) Για υπερωριακή εργασία κατά τις απογευματινές 
ώρες και μέχρι της 22ης νυκτερινής ώρας για 5.940 ώρες 

συνολικά (μέχρι 30 ώρες το μήνα ανά υπάλληλο για τη 
Γραμματεία Διοικητή και μέχρι 30 ώρες το μήνα αντίστοι¬ 
χα για τους οδηγούς). 

β.β) Για ημερήσια εργασία κατά τις Κυριακές και εξαιρέ¬ 
σιμες ημέρες που παρέχεται από της 6ης πρωινής μέχρι 
της 22ας ώρας πέραν από την υποχρεωτική για 3.520 ώρες 
συνολικά (μέχρι 20 ώρες ανά υπάλληλο για τη γραμματεία 
Διοικητή και μέχρι 13 ώρες αντίστοιχα για τους οδηγούς). 

β.γ) Γ ια νυκτερινή εργασία εργασίμων ημερών που πα¬ 
ρέχεται από την 22α ώρα μέχρι την 6η πρωινή πέρα από 
την υποχρεωτική για 2.640 ώρες συνολικά (μέχρι 13 ώρες 
ανά υπάλληλο και οδηγό). 

2. Διαπιστώνουμε τις εποχιακές, έκτακτες και επείγουσες 
υπηρεσιακές ανάγκες που επιβάλλουν την υπερωριακή α¬ 
πασχόληση εκατόν σαράντα εννιά (149) τακτικών υπαλλή¬ 
λων του Οργανισμού Απασχόλησης Εργατικού Δυναμικού 
(Ο.Α.Ε.Δ.) που απασχολούνται με τη φύλαξη του εξοπλι¬ 
σμού και των κτιριακών εγκαταστάσεων, εκπαιδευτικών και 
διοικητικών του Οργανισμού, από 2.7.99 έως 31.12.99 και 
εγκρίνουμε την υπερωριακή τους απασχόληση ως εξής: 

α) Γ ια υπερωριακή εργασία απογευματινών ωρών και μέ¬ 
χρι της 22ας νυκτερινής ώρας για 20.860 ώρες συνολικά. 

β) Γ ια νυκτερινή εργασία εργασίμων ημερών που παρέ¬ 
χεται προς συμπλήρωση της υποχρεωτικής εβδομαδιαί¬ 
ας εργασίας από την 22η ώρα μέχρι την 6η πρωινή, πέρα 
από την υποχρεωπκή μέχρι 18.625 ώρες συνολικά. 

γ) Γ ια νυκτερινή εργασία και ημερήσια Κυριακών και ε¬ 
ξαιρέσιμων ημερών που παρέχεται προς συμπλήρωση 
της υποχρεωτικής εβδομαδιαίας εργασίας μέχρι 13.410 
ώρες συνολικά. 

δ) Για νυκτερινή εργασία εργασίμων ημερών που παρέ¬ 
χεται από την 22α ώρα μέχρι την 6η πρωινή, πέρα από την 
υποχρεωτική μέχρι 3.725 ώρες συνολικά. 

ε) Γ ια ημερήσια εργασία κατά τις Κυριακές και εξαιρέ- 
σιμες ημέρες που παρέχεται από 6ης πρωινής πέραν από 
την υποχρεωτική μέχρι 2.980 ώρες συνολικά. 

στ) Για νυκτερινή εργασία Κυριακών και εξαιρέσιμων η¬ 
μερών που παρέχεται από 22ας ώρας μέχρι 6ης πρωινής 
πέραν από την υποχρεωτική μέχρι 2.980 ώρες συνολικά. 

3. Η κατανομή των παραπάνω εγκριθεισομένων ωρών κα¬ 
τά υπάλληλο θα γίνει με απόφαση του Διοικητή του Ο. Α. Ε.Δ. 

4. Η απόφαση αυτή ισχύει από 2.7.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2Αυγούστου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 

-♦- 

Αριθ. 2/59552/0022 (6) 

Εγκριση υπερωριακής απασχόλησης τακτικών υπαλλή¬ 
λων του Ο.Ε.Κ., κατά το β'εξάμηνο έτους 1999. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα», 
β) Του άρθρου 18 παρ. 5 του Ν. 2224/94. 
γ) Του Ν.Δ. 2963/54 «Περί ιδρύσεως Αυτονόμου Οργα¬ 
νισμού Εργατικής Κατοικίας», όπως τροποποιήθηκαν και 
συμπληρώθηκαν μεταγενέστερα. 


δ) Του άρθρου 15του Ν. 2592/98 «Αναπροσαρμογή συ¬ 
ντάξεων πολιτικών συνταξιούχων του Δημοσίου, ρύθμιση 
συνταξιοδοτικών θεμάτων και άλλες διατάξεις (ΦΕΚ 
57/Α718.3.1998). 

ε) Του Π.Δ. 95/93 «Καθορισμός αρμοδιοτήτων που δια¬ 
τηρούνται από τον Υπουργό Εργασίας». 

2. Την εγκύκλιο αριθ. 2022941/2297/0022/7.4.98 του 
Υπουργείου Οικονομικών. 

3. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Ο.Ε.Κ. ύψους 
εκατόν εβδομήντα τριών εκατομμυρίων (173.000.000) 
δρχ. περίπου για το τρέχον οικονομικό έτος. 

Η δαπάνη θα καλυφθεί από την πίστωση που έχει 
εγγράφει στον υπό έγκριση προϋπολογισμό του Ορ¬ 
γανισμού Εργατικής Κατοικίας, με τα στοιχεία ΚΑΕ 261 
ύψους 500.000.000 δρχ. 

4. Τις ανάγκες του Οργανισμού Εργατικής Κατοικίας 
για αντιμετώπιση επειγουσών εκτάκτων και εποχιακών 
υπηρεσιακών αναγκών. 

5. Τα έγγραφα αριθ. 31996/3959/29.12.98 και -26056/ 
1850/1.7.99 του Ο.Ε.Κ. 

6. Το Π.Δ. 360/97 «Διατήρηση της εποτττείας Ν.Π.Δ.Δ. 
από τον Υπουργό Εργασίας και Κοινωνικών Ασφαλίσεων» 
(ΦΕΚ 240/Α797). 

7. Την αριθ. 1107147/1239/0006Α/4.10.96 κοινή απόφαση 
του Πρωθυπουργού και του Υπουργού Οικονομικών για την 
ανάθεση αρμοδιοτήτων στους Υφυπουργούς Οικονομικών. 

8. Την εγκύκλιο αριθ. 2/8803/0022/8.2.99 του Υπουργεί¬ 
ου Οικονομικών, αποφασίζουμε: 

1. Διαπιστώνουμε τις εποχιακές, έκτακτες και επείγου¬ 
σες υπηρεσιακές ανάγκες που επιβάλλουν την υπερωρια- 
κή απασχόληση του προσωπικού του Οργανισμού Εργατι¬ 
κής Κατοικίας και εγκρίνουμε την υπερωριακή απασχόλη¬ 
ση απογευματινών ωρών και μέχρι της 22ας νυκτερινής 
ώρας πέραν από τις ώρες της υποχρεωτικής απασχόλη¬ 
σης, 619 κατ’ ανώτατο όριο τακτικών υπαλλήλων του Ορ¬ 
γανισμού Εργατικής Κατοικίας συμπεριλαμβανομένων και 
των 9 τακτικών υπαλλήλων άλλων υπηρεσιών που έχουν α- 
ποσπασθεί στον Ο.Ε.Κ. για 123.800 ώρες, κατά το χρονικό 
διάστημα από 2.7.1999 έως 31.12.1999. 

2. Η κατανομή των παραπάνω εγκριθεισομένων ωρών 
κατά υπάλληλο θα γίνει με απόφαση του Προέδρου του 
Δ.Σ. του Ο.Ε.Κ. 

3. Η απόφαση αυτή ισχύει από 2.7.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. ’ 

Αθήνα, 2 Αυγούστου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 

-«- 

Αριθ. 2/55512/0022 (7) 

Καθιέρωση με αμοιβή εργασίας κατά τις απογευματινές 
ώρες κα νυκτερινές και για εργασία τις Κυριακές και ε¬ 
ξαιρέσιμες των υπαλλήλων που υπηρετούν στην Γενι¬ 
κή Γραμματεία Κοινωνικών Ασφαλίσεων, στα Γραφεία 
Υπουργού, Υφυπουργού, Γενικού Γραμματέα και Ειδι¬ 
κού Γραμματέα για το Β' εξάμηνο του 1999. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 Τις διατάξεις του Ν. 2470/1997 (ΦΕΚ 40/Α721.3.97) 

«Αναμόρφωση μισθολογίου προσωπικού της Δημ,Διοίκη- 
σης και άλλες διατάξεις», όπως τροποποιήθηκε με το 
άρθρο 15 του Ν. 2592/98 (ΦΕΚ57/Α718.3.98). 

2. Την αριθμ. 2022941/2297/0022/7.4.98 εγκύκλιο του 
Γ.Λ.Κ. με θέμα «Κοινοποίηση των διατάξεων του άρθρου 
15 του Ν. 2592/98 για υπερωριακή εργασία». 

3. Τις διατάξεις του Ν. 1558/85. 

4. Την ανάγκη καθιέρωσης υπερωριακής εργασίας για 
υπαλλήλους που υπηρετούν στα Γραφεία Υπουργού, Υ¬ 
φυπουργού, Γενικού Γραμματέα και Ειδικού Γραμματέα. 

5. Το γεγονός ότι η δαπάνη που προκαλείται με την α¬ 
πόφαση αυτή ανέρχεται για το Β' εξάμηνο στο ποσό των 
είκοσι τεσσάρων εκατομμυρίων εννιακοσίων εβδομήντα 
πέντε χιλιάδων διακοσίων είκοσι (24.975.220) δρχ. και θα 
βαρύνει την εγγεγραμμένη πίστωση στον προϋπολογι¬ 
σμό της Γ.Γ.Κ.Α. έτους 1999 (ΚΑΕ 511 και 512). 

6. Την 1749/98 (ΦΕΚ 1171 /Β'/11.11.98) εξουσιοδοτική 
απόφαση. 

7. Την αριθ. 1107147/1239/0006Α/4.10.96 απόφαση 
ανάθεσης αρμοδιοτήτων στους Υφυπουργούς Οικονομι¬ 
κών, αποφασίζουμε: 

1. Εγκρίνουμε την καθιέρωση με αμοιβή υπερωριακής 
εργασίας κατά τις απογευματινές και νυχτερινές ώρες και 
εργασία τις Κυριακές και εξαιρέσιμες, για τους υπαλλή¬ 
λους που υπηρετούν στο Γραφείο Υπουργού, Υφυπουρ¬ 
γού, Γενικού Γραμματέα και Ειδικού Γραμματέα, και για 
το χρονικό διάστημα από 1.7.99 μέχρι 31.12.99 συνολικά 
ανά κατηγορία υπαλλήλων ως εξής: 

α) Για οκτώ (Θ) υπαλλήλους ΠΕ κατηγορίας (2.820) 
ώρες απογευματινές, (720) νυχτερινές και (540) ώρες 
κατά τις Κυριακές και εξαιρέσιμες. 

β) Για ένα (1) υπάλληλο ΤΕ κατηγορίας (480) ώρες απο¬ 
γευματινές. 

γ) Για είκοσι τρεις (23) υπαλλήλους ΔΕ κατηγορίας 
(10.740) ώρες απογευματινές, (1.380) νυχτερινές και 
(900) ώρες κατά τις Κυριακές και εξαιρέσιμες. 

δ) Για τρεις (3) υπαλλήλους ΥΕ κατηγορίας (1.080) 
ώρες απογευματινές (300) ώρες νυχτερινές και (180) 
ώρες κατά τις Κυριακές και εξαιρέσιμες 
ε) Για δύο (2) Ειδικούς Συμβούλους, Συνεργάτες (600) 
ώρες απογευματινές (240) νυχτερινές και (180) ώρες κα¬ 
τά τις Κυριακές και εξαιρέσιμες. 

2. Η πραγματοποίηση των ωρών θα βεβαιώνεται από 
τον Προϊστάμενο των αντίστοιχων Γ ραφείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΦΟΙΒΟΣ ΙΩΑΝΝΙΔΗΣ 

-*- 

Αριθ. 32601 (8) 

Σχετικά με εκτάσεις «Κοσάρι - Πλαταμών» Πιερία. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις της παρ. 1 του άρθρου 26 του Ν. 
2732/1999 (ΦΕΚ 154/Α730.7.1999) «Διεπαγγελματικές 
οργανώσεις και ρύθμιση θεμάτων αρμοδιότητος Υπουρ¬ 
γείου Γ εωργίας». 


2. Τις διατάξεις του Ν. 1558/1985 «Κυβέρνηση και κυ¬ 
βερνητικά όργανα» όπως τροποποιήθηκε. 

3. Την αριθ. 28/1931 απόφαση της Επιτροπής Απαλλο¬ 
τριώσεων Κατερίνης, με την οποία απαλλοτριώθηκε έ¬ 
κταση 3.000 στρεμμάτων του αγροκτήματος Πόρων για 
την αποκατάσταση ακτημόνων προσφύγων Πλαταμώνα 
και γηγενών Παντελεήμονα Νομού Πιερίας. 

4. Τα στοιχεία της γενομένης κατά το έτος 1936 οριστι¬ 
κής διανομής του αγρ/τος Πόρων κατά την οποία διανε¬ 
μήθηκαν μόνον τα 1551 στρέμματα υπέρ προσφύγων κα¬ 
τοίκων Πλαταμώνα. 

5. Τα στοιχεία της γενομένης κατά το έτος 1955 οριστι¬ 
κής διανομής του ανωτέρω αγροκτήματος σύμφωνα με 
τα οποία η υπόλοιπη εκ 1449 στρεμμάτων έκταση του α¬ 
νωτέρω αγροκτήματος φέρεται στο απόσπασμα του κτη- 
ματολογικού πίνακα «ως εκτάσεις ελληνικού δημοσίου, 
παραμείνασαι αδιανέμητοι», χωρίς όμως ιδιαίτερο προσ¬ 
διορισμό της θέσης, των ορίων και των τεμαχίων από τα ο¬ 
ποία αυτή αποτελείται. 

Θ.Ταστοιχείατωνγενομένωνκατάταέτη 1931,1934 και 
1953 από τα τοπογραφικά συνεργεία του Υπουργείου Γε¬ 
ωργίας, καταμετρήσεων του κτήματος Πόρων, από τα ο¬ 
ποία προκύπτει ότι η συνολική έκταση του ανωτέρω α¬ 
γροκτήματος ανέρχεται σε 28.997 στρέμματα, ενώ το σύ¬ 
νολο των διανεμηθεισών εκτάσεων για την 
αποκατάσταση των προσφύγων Πλαταμώνα και Αγίου 
Παντελεήμονα, των ακτημόνων Πόρων, των εξαιρεθεισών 
υπέρ των ιδιοκτητών εκτάσεων και αυτών που παρέμειναν 
υπέρ του δημοσίου, ξεπερνά κατά πολύ τα ανωτέρω 
28.997 στρέμματα φθάνοντας τα 33.000 περίπου στρέμ¬ 
ματα. 

7. Το γεγονός ότι όπως προκύπτει από τα στοιχεία του 
σχετικού φακέλλου τα φυσικά όρια των Κοινοτήτων Πό¬ 
ρων και Πλαταμώνα ήταν ανέκαθεν το ρέμα Δρομπίνα και 
το ύψωμα Κουκούλα, η δε έκταση των 1449 στρεμμάτων 
βρίσκεται εκτός του φυσικού ορίου της Κοινότητας Πό¬ 
ρων, εμπίπτουσα στο φυσικό όριο της Κοινότητας Πλατα¬ 
μώνα. 

8. Το ότι η έκταση αυτή των 1.449 στρεμμάτων κατέχε- 
ται ανέκαθεν από τους κατοίκους Αγίου Παντελεήμονα 
και Πλαταμώνα, έχουν δε συνταγεί, με αντικείμενο την έ¬ 
κταση αυτή, πλείστα όσα συμβόλαια, τα οποία και μετα- 
γράφηκαν νόμιμα. 

9. Το γεγονός ότι με την απόφαση αυτή δεν προκαλείται 
δαπάνη σε βάρος του Κρατικού προϋπολογισμού, απο¬ 
φασίζουμε: 

Ορίζουμε όπως η έκταση των 1.449 στρεμμάτων η 
οποία βρίσκεται στις τοποθεσίες «Γερομήτρι Κοσάρι - 
Γκορίτσα Λάκκος -υδιάκι και Κουκούλα» της κτηματικής 
περιοχής της Κοινότητας Πλαταμώνα Ν. Πιερίας και η 
οποία κατέχεται από φυσικά ή νομικά πρόσωπα δημόσιου 
ή ιδιωτικού δικαίου, βρίσκεται εκτός των ορίων του απαλ- 
λοτριωθέντος αγροκτήματος Πόρων Πιερίας, του οποίου 
τα όρια εξαντλούνται στην περιγραφή που διαλαμβάνεται 
στο από 4 Απριλίου 1936 πρωτόκολλο οριστικού διαχω¬ 
ρισμού της απαλλοτριωθείσης εκ 1551 στρεμμάτων 
εκτάσεως υπέρ προσφύγων Πλαταμώνα, της σχετικής 
μεταβολής στα οικεία κτηματολογικά στοιχεία και δια¬ 
γράμματα που τηρούνται στις Υπηρεσίες Γεωργίας και 
Τοπογραφικήςτης Νομαρ/κής Αυτοδ/σης Πιερίας, επερ- 
χομένης με απόφαση του Νομάρχη Πιερίας. 

Εκτάσεις της μορφής του άρθρου 3 του Ν. 998/1979 οι 
οποίες τυχόν περιλαμβάνονται στην ανωτέρω εκ 1449 

στρεμμάτων έκταση διέπονται από τις διατάξεις της δα¬ 
σικής νομοθεσίας. 

Στην περίπτωση κατά την οποία εκδόθηκαν, αποφάσεις 
αναγκαστικής απαλλοτρίωσης τμημάτων από την ανωτέ¬ 
ρω έκταση, αυτές δεν θίγονται με την παρούσα απόφαση, 
οι δε κάτοχοι των απαλλοτριωθένκον αυτών τμημάτων θε¬ 
ωρούνται δικαιούχοι αυτών πριν την κήρυξη της απαλλο¬ 
τρίωσης, άλλως την συντέλεση αυτής και δικαιούνται να 
εισπράξουν την αναλογούσα στον καθένα αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Αυγούστου 1999 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-♦- 

Αριθ. 3422.01/14/99 (9) 

Έγκριση της αριθ. 60/99 Πράξης του ΔΣ/ΟΛΠ ΑΕ περί κα¬ 
θορισμού του ποσοστού για τον υπολογισμό του ειδι¬ 
κού εσόδου για υπερωρίες υπαλλήλων. 

ΟΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις : 

α) Του ΑΝ 1559/1959 (ΦΕΚ252Α') που κυρώθηκε με τον 
Ν. 1630/51 (ΦΕΚ 8 Α'), όπως τροποποιήθηκε και συμπλη¬ 
ρώθηκε με το Ν. 2323/1953 (ΦΕΚ 66Α ). 
β)Του άρθρου 6τουΝ. 1220/81 (ΦΕΚ 296 Α'). 
γ)Του άρθρου 36πργ. ΙΟτουΝ.Δ. 1/1968 (ΦΕΚ270/Α') 
όπως τροποποιήθηκε με το άρθρο 1 του Β.Δ. 27/1969 
(ΦΕΚ6/Α'). 

δ) Του άρθρου 29 Α'του Ν. 1558/85 (ΦΕΚ 137/Α - ) Κυ¬ 
βέρνηση και Κυβερνητικά Όργανα, όπως προσετέθη με 
το άρθρο 27 του Ν. 2081/1992 (ΦΕΚ 154 Α') και τροποποι¬ 
ήθηκε με το άρθρο 1 πργ. 2α του Ν. 2469/97 (ΦΕΚ 38 Α'). 
ε) Του Ν. 2688/1999 (ΦΕΚ40Α'). 

2. Την αριθ. 3422.01/1/99/26.7.99 Απόφαση ΥΕΝ. 

3. Την αριθ. 60/8.6.99 Πράξη του Δ.Σ./ΟΛΠ Α.Ε. 

4. Το αριθ. 1297/5.4.99 υπηρεσιακή εισήγηση της 
Δ/νσης Φορτ/σης /Τμήμα Κανονισμών και Τιμολογίων του 
ΟΛΠ Α.Ε.. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολογι¬ 
σμού του ΟΛΠ ΑΕ, αποφασίζουμε: 

1. Εγκρίνουμε την αριθ. 60/8.61999 Πράξη του ΔΣ του 
ΟΛΠ ΑΕ, η οποία αφορά τον καθορισμό ενιαίου ποσοστού 
για τον υπολογισμό του ειδικού εσόδου για υπερωρίες υ¬ 
παλλήλων σε Κανονισμούς και Τιμολόγια ως ακολούθως: 

Α) Την κατάργηση του άρθρου 19 του ΚΤΕΦΜ και τα άρ¬ 
θρα 20, 21,22 αναριθμούνται σε 19,20,21 αντίστοιχα. 

Β) Σε όλα τα ισχύοντα δικαιώματα που προβλέπονται α¬ 
πό τους παρακάτω Κανονισμούς και Τιμολόγια του ΟΛΠ , 
καθώς και από οποιαδήποτε άλλή πράξη του ΔΣ /ΟΛΠ, να 
περιλαμβάνονται και δικαιώματα υπερωριών υπαλλήλών, 
καθοριζόμενα σε ενιαίο ποσοστό 6%. 

Οι κανονισμοί αυτοί είναι: 

α) Κανονισμός και Τιμολόγια Εργασιών Φορτοεκφορ¬ 
τώσεων και Μεταφορών, συμπεριλαμβανομένων και των 
Προσαρτημάτων αυτού καθώς και του 1ου , 2ου, 3ου, 
4ου, και 5ου Ειδικών Τιμολογίων, εκτός των Πρακτορεια- 
κών Δικαιωμάτων του άρθρου 20 του ΚΤΕΦΜ/ΟΛΠ. 


β) Τιμολόγια και Δικαιώματα χρήσης και Εκμίσθωσης 
Μηχανικών Μέσων και Εργαλείων Φορτοεκφόρτωσης 
κ.λπ. 

γ) Κανονισμός και Τιμολόγια Πλωτών Μέσων, 
δ) Κανονισμός και Τιμολόγια Δικαιωμάτων επί Πλοίων / 
Πλωτών Ναυπηγημάτων. 

ε) Κανονισμός Λειτουργίας και Εκμετάλλευσης Πλωτών 
και Μονίμων Δεξαμενών. 

στ) Τιμολόγια υδροδότησης στην κατά νόμο χερσαία 
και θαλάσσια λιμενική περιοχή του ΟΛΠ. 

ζ) Όλα τα Αποθηκευτικά Δικαιώματα του Κανονισμού 
Επιβολής Αποθηκευτικών και λοιπά Δικαιώματα, τα Ειδικά 
Τιμολόγια Αποθηκευτικών, τα Αποθηκευτικά επί Εύφλε¬ 
κτων και Εκρηκτικών, τα Αποθηκευτικά Δικαιώματα και 
Δικαιώματα χρήσης των κυψελών των σιταποθηκών 
(51105), ως και τα από το άρθρο 7 του ΚΕΑΔ/ΟΛΠ ορι¬ 
ζόμενα δικαιώματα χρήσης υπαίθριων χώρων για εναπό¬ 
θεση γαιανθράκων ορυκτών, μετασκευαζόμενων και 
κατασκευαζομένων πλοίων, 
η) 1. Ενιαίο Τιμολόγιο Ζωνών (Α'μέχρι Η') 

2. Τιμολόγιο Ναυτικών Πρακτόρων (τροχοφόρων γρα¬ 
φείων) 

3. Τιμολόγιο Εκδοτηρίων Ακτής Ποσειδώνος. 

4. Τιμολόγιο Μεταλλικών Υποστέγων. 

5. Τιμή μονάδας που ισχύει το έτος 1999 για τους μετά 
από διαγωνισμό ή με απευθείας συμφωνία παραχωρηθέ- 
ντες χώρους, οι οποίοι δεν μπορούν να υπαχθούν σε κα¬ 
νένα από τα παραπάνω τιμολόγια και σύμφωνα με τη διά¬ 
ταξη του ισχύοντος ιδιωτικού Συμφωνητικού, έχουν απο¬ 
δεχθεί όρο αναπροσαρμογής του ανταλλάγματος κατ’ 
έτος. 

Γ) Η λογιστική παρακολούθηση των ως άνω δικαιωμά¬ 
των για υπερωρίες υπαλλήλων ανατίθεται στο Τμήμα 
Λογιστηρίου της Δ/νσης Οικονομικού, το οποίο εντέλλε- 
ται όπως επί των βεβαιουμένων εσόδων που προέρχονται 
από τους ανωτέρω Κανονισμούς και Τιμολόγια αφαιρεί 
ποσοστό 6 % το οποίο βεβαιώνει ως έσοδο υπερωριών 
υπαλλήλων στον κωδικό 871/712. 

2. Η Απόφαση αυτή να δημοσιευθεί στην Εφημερίδα της 
Κυβερνήσεως και η ισχύς της να αρχίσει δέκα (10) ημέρες 
μετά τη δημοσίευσή της. 

Πειραιάς, 19 Αυγούστου 1999 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Α ριθ. 12364 (10) 

Ψήφιση Ο.Ε.Υ. Α' Δημοτικού Παιδικού Σταθμού Αγ. Θεο¬ 
δώρων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/81 περί 
κυρώσεως του Κώδικα περί κατάστασης προσωτιικού 
ΟΤΑ, όπως αυτές αντικαταστάθηκαν από εκείνες του 
άρθρου 8 παρ. 5 του Ν.2307/95 

2. Την αριθ. 116/19.7.99 απόφαση του Δημοτικού Συμ¬ 
βουλίου Αγίων Θεοδώρων περί ψήφισης του ΟΕΥ του 
Δημοτικού Παιδικού Σταθμού Αγ. Θεοδώρων. 

3. Τη σύμφωνη γνωμοδότηση του υπηρεσιακού Συμ¬ 
βουλίου του άρθρου 5 του Ν. 1188/81, όπως αντικατα- 

στάθηκε με το άρθρο 8 παρ. 4 του Ν. 2307/95 που διατυ¬ 
πώθηκε στο αριθ. 3/9/6.8.99 πρακτικού αυτού. 

4. Τις διατάξεις του άρθρου 27 του Ν. 2081/92 με τις ο¬ 
ποίες προστέθηκε νέο άρθρο στο Ν. 1558/85 το οποίο 
ρυθμίζει τον έλεγχο των δαπανών που προκαλούν οι κα¬ 
νονιστικές διοικητικές πράξεις, αποφασίζουμε: 

Νομιμοποιούμε την αριθ. 116/19.7.99 απόφασητου Δη¬ 
μοτικού Συμβουλίου Αγίων Θεοδώρων περί έγκρισης του 
Οργανισμού Εσωτερικής Υπηρεσίας (Ο.Ε.Υ.) του Α' Δη¬ 
μοτικού Παιδικού Σταθμού Αγ. Θεοδώρων όπως αναλυτι¬ 
κά ορίζεται στην απόφαση αυτή ώστε η διάρθρωση των 
θέσεων των υπηρεσιών αυτού να έχει ως εξής: 

Άρθρο 1 

Το νεοσυσταθέν Ν.Π.Δ.Δ. Δήμου Αγίων Θεοδώρων έχει 
τίτλο «Α' Δημοτικός Παιδικός Σταθμός Αγίων Θεοδώρων» 
και είναι δυναμικότητας 50 νηπίων. 

Άρθρο 2 

Σκοπός του « Α’ Δημοτικού Παιδικού Σταθμού Αγίων 
Θεοδώρων» εκτός από την παραμονή, φύλαξη και σίτιση 
των παιδιών της προσχολικής ηλικίας, είναι να τους παρέ¬ 
χει και αγωγή ώστε: 

1. Να τα βοηθήσει να ενταχθούν ομαλά στο Δημοτικό 
Σχολείο. 

2. Να τα βοηθήσει να αναπτυχθούν ολόπλευρα σωματι¬ 
κά, νοητικά, συναισθηματικά και κοινωνικά. 

3. Να εξαλείψει, κατά το δυνατό, τις διαφορές που προ¬ 
κύπτουν από το πολιτιστικό οικονομικό - μορφωτικό επί¬ 
πεδο τωνγονέωντους (παιδιά εργαζομένων, κύρια των οι¬ 
κονομικά ασθενέστερων στρωμάτων),δηλαδή να παρέχει 
αντισταθμιστική αγωγή. 

4. Να εξυπηρετήσει τους εργαζόμενους γονείς και να 
αποτελέσει κέντρο Κοινωνικής Πολιτικής και βοήθειας 
(να ευαισθητοποιεί, ενημερώνει και προβληματίζει τους 
γονείς των παιδιών σε θέματα παιδαγωγικής και παιδα¬ 
γωγικής ψυχαγωγίας). 

Άρθρο 3 

Το Ν.Π.Δ.Δ. του Δήμου Αγίων Θεοδώρων οργανώνεται 
σε τμήμα και αποτελείται από: 

• Γραφείο Προϊσταμένου 

• Γ ραφείο Παιδαγωγών 

• Γ ραφείο Διαχείρισης - Οικονομικών 

• Γ ραφείο Μαγειρείου - Καθαριότητας 

Άρθρο 4 

Α' ΘΕΣΕΙΣ ΤΑΚΤΙΚΟΥ ΠΡΟΣΩΠΙΚΟΥ 

Μία (1) θέση κλάδου ΠΕΙ Διοικητικών. 

Τρεις (3) θέσεις κλάδου ΤΕ 9 Βρεφονηπιοκόμων. 

Ο αριθμός των θέσεων του παραπάνω κλάδου είναι α¬ 
νάλογος με τον αριθμό των παιδιών. 

Μία (1) θέση κλάδου ΔΕ 1 Διοικητικών 

Μία (1) θέση κλάδου ΔΕ 32 Μαγείρων 

Μία (1) θέση κλάδου ΔΕ 29 Οδηγών 

Μία (II) θέση κλάδου ΥΕ 14 Βοηθών μαγείρων 

Δύο (2) θέσεις κλάδου ΥΕ 16 Καθαριστριών. 

Β. ΘΕΣΕΙΣ ΠΡΟΣΩΠΙΚΟΥ ΕΠΟΧΙΑΚΩΝ ΑΝΑΓΚΩΝ 

Συνιστώνται δέκα (10) θέσεις με σχέση εργασίας ιδιωτι¬ 
κού δικαίου ορισμένου χρόνου, διαφόρων ειδικοτήτων, 
για την αντιμετώπιση εποχιακών ή άλλων περιοδικών ή 
πρόσκαιρων αναγκών. Η πλήρωση των θέσεων αυτών θα 
γίνεται σύμφωνα με τις ισχύουσες κάθε φορά διατάξεις 


και εγκυκλίους οδηγίες που αφορούν στο προσωπικό αυ¬ 
τό. 

Γ. Οι ήδη υπηρετούντες, μόνιμοι και αορίστου χρόνου, 
υπάλληλοι του Κρατικού Παιδικού Σταθμού Αγίων Θεο¬ 
δώρων οι οποίοι μετατάσσονται αυτοδίκαια σύμφωνα με 
το άρθρο 9 παρ. 7 του Ν. 2503/97 εντάσσονται σε θέσεις 
συνιστώμενες προσωποπαγείς. 

Οι ανωτέρω προσωποπαγείς θέσεις καταργούνται με 
την κατά οποιοδήποτε τρόπο αποχώρηση από την υπηρε¬ 
σία των υπαλλήλων που τις κατέχουν. 

Δ. Οι υπάλληλοι του κλάδου ΤΕ Βρεφονηπιοκομίας 
μπορούν να μετατάσσονται με απόφαση του Διοικητικού 
Συμβουλίου στην ΠΕ Κατηγορία, εφόσον υπάρξει σχετική 
νομοθετική ρύθμιση. 

Άρθρο 5 

Α. ΚΑΘΗΚΟΝΤΑ ΠΡΟΪΣΤΑΜΕΝΟΥ «Α' ΔΗΜΟΤΙΚΟΥ 
ΠΑΙΔΙΚΟΥ ΣΤΑΘΜΟΥ ΑΓΙΩΝ ΘΕΟΔΩΡΩΝ 

1. Προΐσταται όλων των υπαλλήλων του Σταθμού, α¬ 
σκώντας τις προβλεπόμενες από τις κείμενες διατάξεις 
αρμοδιότητες, παρακολουθεί και συντονίζει το έργο 
τους, ανάλογα προς τις ανάγκες που ανακύπτουν κάθε 
φορά. 

2. Τηρεί το Μητρώο και τους ατομικούς υπηρεσιακούς 
φακέλους του προσωπικού και φροντίζει για την καταχώ- 
ρηση των υπηρεσιακών, βαθμολογικών και μισθολογικών 
μεταβολών, την έκδοση των σχετικών αποφάσεων που α- 
ναφέρονται στις μεταβολές αυτές και την προώθηση της 
διαδικασίας σύνταξης των ετήσιων υπηρεσιακών εκθέ¬ 
σεων του προσωπικού. 

Τηρεί βιβλίο κανονικών και αναρρωτικών αδειών του 
προσωπικού. 

3. Συγκαλεί το προσωπικό του Σταθμού, για συζήτηση 
και ενημέρωση σε γενικότερα θέματα που απασχολούντο 
Σταθμό και για προγραμματισμό νέων δραστηριοτήτων. 

4. Συντάσσει και διεκπεραιώνει την αλληλογραφία του 
Σταθμού εφόσον δεν υπηρετεί υπάλληλος του κλάδου ΔΕ 
Διοικητικού, ή υπηρετεί μεν, αλλά απουσιάζει ή κωλύεται. 

5. Υπογράφει κάθε έγγραφο για το οποίο έχει εξουσιο¬ 
δοτηθεί από το Διοικητικό Συμβούλιο. 

6. Τηρεί τη σφραγίδα του Σταθμού 

7. Κρατεί τα κλειδιά του Σταθμού και είναι υπεύθυνος 
για το άνοιγμα και το κλείσιμό του. 

8. Κρατεί το ένα από τα δύο Κλειδιά της αποθήκης (το 
άλλο κρατείται από τον αρμόδιο διαχειριστή υλικού). 

9. Αν ο προϊστάμενος προέρχεται από τον Κλάδο ΤΕ 9 
Βρεφονηπιοκομίας απασχολεί τα παιδιά σύμφωνα με το 
ημερήσιο πρόγραμμα απασχόλησης, μέχρι δύο ώρες από 
το κανονικό ωράριο εργασίας του, όταν στο σταθμό υπη¬ 
ρετεί υπάλληλος του κλάδου Διοικητικού και σε περίπτω¬ 
ση που δεν υπηρετεί τέτοιος υπάλληλος ή υπηρετεί μεν, 
αλλά αυτός απουσιάζει ή κωλύεται αναλαμβάνει όλη την 
διοικητική και οικονομική εργασία του Νομικού Προσώ¬ 
που, κατά συνέπεια δεν ασκεί εκπαιδευτικό έργο. 

10. Φροντίζει για την υγιεινή κατάσταση των παιδιών, 
σύμφωνα με τις οδηγίες του γιατρού. 

11. Κατευθύνει το προσωπικό καθαριότητας ως προς τη 
σωματική καθαριότητα ταν νηπίων. 

12. Επιβλέπει την καθαριότητα του Σταθμού και φροντί¬ 
ζει για τη σωστή λειτουργία του καθώς και για την έγκαι¬ 
ρη παρασκευή του φαγητού. 

13. Συνεργάζεται με τον υπάλληλο του κλάδου Διοικητι¬ 
κού και το Διοικητικό Συμβούλιο, για την κατάρτιση του ε- 

τησίου Προϋπολογισμού εσόδων και εξόδων του Στα¬ 
θμού καθώς επίσης και του απολογισμού του. 

14. Επιμελείται για τον εφοδιασμό του Σταθμού, που 
πραγματοποιείται από τον υπάλληλο του κλάδου Διοικη¬ 
τικού, όσον αφορά στα αναγκαία τρόφιμα και λοιπά είδη 
και υλικά καθώς και για την καλή φύλαξη, συντήρηση και 
διάθεση αυτών. Η προμήθεια του παιδαγωγικού υλικού 
γίνεται από κοινού με τον παραπάνω υπάλληλο. 

15. Ενημερώνει το προσωπικό του κλάδου Βρεφονη- 
πιοκομίας για τα εισερχόμενα, κάθε φορά, έγγραφα στο 
Σταθμό ώστε το προσωπικό αυτό να είναι σε θέση να τον 
αναπληρώνει, σε περίπτωση απουσίας ή κωλύματος του. 

16. Παρίσταται στις συνεδριάσεις του Διοικητικού Συμ¬ 
βουλίου, ως εισηγητής χωρίς ψήφο. Εισηγείται θέματα 
της ημερήσιας διάταξης που καταρτίζεται από τον Πρόε¬ 
δρο του Διοικητικού Συμβουλίου με τη σύμπραξή του και 
εκφέρει γνώμη για κάθε ένα από αυτά που καταχωρεί αυ¬ 
τά στα πρακτικά. 

17. Φροντίζει για την πιστή εφαρμογή της κείμενης 
νομοθεσίας, του Κανονισμού Λειτουργίας του Σταθμού, 
των εγκυκλίων διαταγών και οδηγιών των προϊσταμένων 
υπηρεσιών και για την πιστή εκτέλεση των αποφάσεων 
του Διοικητικού Συμβουλίου. 

18. Είναι υπεύθυνος για την τήρηση του εκπαιδευτικού 
προγράμματος. 

19. Φροντίζει για την εσωτερική τάξη του Σταθμού και 
για κάθε σημειούμενη παράβαση ή ανωμαλία υποχρεού- 
ται να αναφέρει στο Διοικητικό Συμβούλιο. 

20. Συγκαλεί, ύστερα από απόφαση του Διοικητικού 
Συμβουλίου συγκέντρωση γονέων και κηδεμόνων στην 
οποία παρευρίσκεται οπωσδήποτε ο ίδιος, ένα από τα μέ¬ 
λη του Διοικητικού Συμβουλίου, οι υπάλληλοι του κλάδου 
Βρεφονηπιοκομίας, και αν το επιθυμούν ο γιατρός του 
Σταθμού και το υπόλοιπο προσωπικό αυτού. 

Σκοπός της συγκέντρωσης είναι η ανταλλαγή απόψεων 
μεταξύ των γονέων και κηδεμόνων και Διοίκησης για λει¬ 
τουργικά θέματα του Σταθμού, η ενημέρωσή τους σε ότι 
αφορά την ψυχοσωματική υγεία των παιδιών τους και η υ¬ 
ποβοήθησή τους στο έργο του προσωπικού για την προ¬ 
αγωγή της αυτοεξυπηρέτησης των παιδιών τους. 

21. Τηρεί και φυλάσσει τα παρακάτω βιβλία: 

Α) Το βιβλίο παρουσίας προσωπικού 

Β) Το βιβλίο διδαχθείσης ύλης 

Στο τελευταίο βιβλίο καταχωρούν τη διδαχθείσα ύλη και 
υπογράφουν καθημερινά, τόσο ο ίδιος όσο και οι 
υπάλληλοι του κλάδου Βρεφονηπιοκομίας. 

22. Συνυπογράφει με το διαχειριστή τα δελτία εισαγω¬ 
γής υλικού. 

23. Υπογράφει τις μισθοδοτικές καταστάσεις των απο¬ 
δοχών του προσωπικού οι οποίες συντάσσονται από τον 
υπάλληλο του Διοικηπκού κλάδου. 

24. Παρακολουθεί και ελέγχει σε τακτά χρονικά δια¬ 
στήματα τα βιβλία διοίκησης και διαχείρισης και τα λοιπά 
παραστατικά στοιχεία που τηρεί ο υπάλληλος του Διοι¬ 
κητικού κλάδου. 

25. Ασκεί όλα τα καθήκοντα του υπαλλήλου του Διοικη¬ 
τικού κλάδου σε περίπτωση που στο σταθμό δεν υπηρέτεί 
τέτοιος υπάλληλος ή υπηρετεί μεν, αλλά απουσιάζει ή 
κωλύεται. 

26. Εκτελεί ακόμα και κάθε άλλη εργασία σε περίπτωση 
έκτακτης ανάγκης. 

27. Όταν στο Σταθμό δεν υπηρετεί προϊστάμενος ή 


υπηρετεί μεν, αλλά απουσιάζει ή κωλύεται, όλα τα παρα¬ 
πάνω καθήκοντα ασκεί ο νόμιμος αναπληρωτής του. 

Β. ΚΑΘΗΚΟΝΤΑ ΒΡΕΦΟΝΗΠΙΟΚΟΜΩΝ 

1. Φροντίζουν για τη σωστή ψυχοσωματική υγεία και ψυ- 
χοκινηπκή εξέλιξη των παιδιών, με πραγματοποίηση ατο¬ 
μικών προγραμμάτων ανάλογα με την ηλικία τους. 

2. Εισηγούνται στον προϊστάμενο του Σταθμού για 
τον έγκαιρο εφοδιασμό των αιθουσών με τα απαιτούμε- 
να είδη και ευθύνονται για την είσοδο κάθε ατόμου σε 
αυτές. 

3. Επιβλέπουν για την τακτοποίηση των επίπλων και τον 
κατάλληλο αερισμό των αιθουσών. 

4. Παραλαμβάνουν τα νήπια από τους γονείς ή κηδεμό¬ 
νες τους και τηρούν το βιβλίο παρουσίας νηπίων. 

5. Απασχολούντο παιδιά σύμφωνα με το ημερήσιο πρό¬ 
γραμμα απασχόλησης. 

6. Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που τηρείται από τον προϊ¬ 
στάμενο. 

7. Είναι υπεύθυνοι και υπόλογοι για τα εποπτικά μέσα 
διδασκαλίας, το εκπαιδευτικό υλικό και γενικά για κάθε υ¬ 
λικό που τους έχει διατεθεί. 

8. Παρακολουθούν τη διανομή του φαγητού στα παιδιά, 
που πραγματοποιείται από το βοηθητικό προσωπικό μα¬ 
γειρείου και το προσωπικό καθαριότητας και φροντίζουν 
τα παιδιά κατά την ώρα του φαγητού τους. 

9. Σε περίπτωση που ο Σταθμός διαθέτει αυτοκίνητο για 
τη μεταφορά των νηπίων εκτελούν χρέη συνοδού εκ περι¬ 
τροπής μεταξύ τους και μέσα στο ωράριο εργασίας τους, 
κατόπιν απόφασης του Διοικητικού Συμβουλίου του 
Σταθμού. Σ’ αυτή την περίπτωση έχουν την ευθύνη για την 
ασφαλή μετακίνηση των νηπίων από και προς το Σταθμό 
καθώς και για την παραλαβή και την παράδοσή τους 
ατούς οικείους τους. 

10. Οργανώνουν σε συνεργασία με τον προϊστάμενο τις 
διάφορες εορταστικές εκδηλώσεις που γίνονται στο 
Σταθμό. 

11. Διατηρούν επαφή με τους γονείς ή κηδεμόνες και 
τους ενημερώνουν για τη συμπεριφορά και την ψυχοσω¬ 
ματική υγεία των παιδιών τους. 

12. Βοηθούν τον προϊστάμενο κατά τις ώρες που δεν α¬ 
πασχολούνται με τα παιδιά, στη διοικητική και διαχειρι¬ 
στική εργασία, σε περίπτωση που δεν υπηρετεί άλλος υ¬ 
πάλληλος του κλάδου Διοικητικού, ή υπηρετεί μεν, αλλά 
απουσιάζει ή κωλύεται. 

13. Φροντίζουν για την ικανοποίηση των ατομικών και 
σωματικών αναγκών των νηπίων (καθαριότητα, διατροφή 
κ.λπ.). 

14. Εκτελούν ακόμα και κάθε άλλη εργασία σε περίπτω¬ 
ση έκτακτης ανάγκης, με υπόδειξη του Προϊστάμενου. 

Γ. ΚΑΘΗΚΟΝΤΑ ΥΠΑΛΛΗΛΟΥ ΔΙΟΙΚΗΤΙΚΟΥ 

1. Τηρεί το βιβλίο πρακτικών των αποφάσεων του Διοι¬ 
κητικού Συμβουλίου. 

2. Ενημερώνει κάθε μέρα τόν Προϊστάμενο για τα πα¬ 
ρόντα στο Σταθμό παιδιά. 

3. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεση 
του υλικού, καθώς και για τη λοιπή εν γένει περιουσία του 
Σταθμού σύμφωνα με τις εκάστοτε αποφάσεις του Διοι¬ 
κητικού Συμβουλίου. 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 223211 ΥΡΕΤ 6Β * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: (ι«ρ: νννννν.θί.ρΓ 


Θ 

-ΓΠάίΙ: πν35 @ θ1.ς)ΐ· 


ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531) 22 858 



ΛΑΡΙΣΑ 




Διοικητήριο Τ.Κ. 411 10 

(041) 597449 



ΚΕΡΚΥΡΑ 




Σαμαρά 13 Τ.Κ. 49100 

(0661) 89 127/89 120 



ΗΡΑΚΛΕΙΟ 




Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ 




Πλ. Κωνσταντινουπόλεως Τ.Κ. 811 00 Μυτιλήνη 




(0251) 46 888/47 533 

ΤΙΜΗ ΦΥΛΛΩΝ - Με ΧΡ ι 8 σελίδε <: 200 δ ΡΧ· 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ 8 σε χ(£ ε ς και άνω προσαύξηση 100 δρχ. ανά θσέλιδο ή μέρος αυτού , 




Κ.Α.Ε. Προϋπολογισμού 

Κ.Α.Ε. εσόδου υπέρ 

Τεύχος 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 


60.000 δρχ. 

3.000 δρχ. 

Β' (Υπουργικές αποφάσεις κ.λπ.) 


70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 


15.000 ■· 

750 » 

Δ' (Απαλλοτριώσεις, πολεοδομία κ.λπ.) 


70.000 » 

3.500 » 

Αναιττυξιακών Πράξεων (Τ.Α.Π.Σ.) 


30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 


15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 


5.000 >· 

250 >· 

Δελτίο Βιομηχανικής Ιδιοκτησίας (Δ.Ε.Β.Ι.) 


10.000 >· 

500 » 

Ανωτάτου Ειδικού Δικαστηρίου (Α.Ε.Δ.) 


3.000 » 

150 >· 

Προκηρύξεων Α.Σ.Ε.Π. 


10.000 » 

500 » 

Ανωνύμων Εταιρειών & Ε.Π.Ε. 


250.000 » 

12.500 >· 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 



















